علنات الجمارك الإيطالية فجزيرة “صقلية” ، أن الوحدات البحرية ديالها حجزات لبارح فعرض السواحل الصقلية 10 ديال الأطنان من مخدر الحشيش ، وشدات 9 ديال الأشخاص فمركب صيد جاي من المغرب وغادي لليبيا. وقالو جمارك صقلية بلسان مسؤولينها ، أن العناصر ديالها قدرات ترصد الحركات المشبوهة لمركب صيد كيحمل راية هولندا ، انطالق من جزيرة “مالطا” منذ أيام باش يقوم بجولة فعرض المتوسط وصولا لحدود مضيق جبل طارق ، وفاش رجع توقف ما بين الناظور و وهران ، الشيء لي أثار إنتباه المحققين ، حيت هاذ السيناريو تكرر بزاف مؤخرا هاد السنوات . وقالو المحققين أن عملية تهريب الحشيش من المغرب لليبيا ، كتوقف موراها شبكات أوروبية منظمة ، قدرات تخلق معبر بحري بين المغرب وليبيا لنقل الحشيش ، وصرحو بإستحالة رصد جميع البواخر والمراكب الي كتهرب الحشيش، نظرا للنشاط الكبير الي كتعرفو حركة الملاحة البحرية فهاذ المنطقة . 
كانو غادي يغرقو الطاليان بالحشيش. وحدات بحرية إيطالية حجزات 10 طن من الحشيش فوق باخرة جاية من المغرب (فيديو)